b'\n_START_ARTICLE_\nKoordinatni \xc5\xa1ahovski zapis\n_START_PARAGRAPH_\nKoordinatni \xc5\xa1ahovski zapis je zaradi enostavnej\xc5\xa1ega programiranja prisoten ve\xc4\x8dinoma v \xc5\xa1ahovskih programih. Tak zapis uporablja zgolj za\xc4\x8detne in kon\xc4\x8dne koordinate polj, ki so vklju\xc4\x8deni v premike figur in razen pri promociji ne vklju\xc4\x8duje zapisa figur in uporablja zgolj velike tiskane \xc4\x8drke tako, kot opisni \xc5\xa1ahovski zapis. Npr., poteza, ki se zapi\xc5\xa1e v algebrskem \xc5\xa1ahovskem zapisu z: 1.d4 d5, se v koordinatnem zapi\xc5\xa1e: 1. D2-D4, D7-D5. Ena\xc4\x8daj (=) se uporablja za zapis promocije, npr.: H7-H8=D. Rokada za zapi\xc5\xa1e tako, da se zapi\xc5\xa1e polji na katerih se nahaja kralj pred in po izvedbi rokade (npr.: 8. E1-G1). Jemanje figur ni posebno ozna\xc4\x8deno in se zapi\xc5\xa1e kot obi\xc4\x8dajna poteza.'